CELEX: C2006/212/50
Language: el
Date: 2006-09-02 00:00:00
Title: Υπόθεση T-88/04: Απόφαση του Πρωτοδικείου της 4ης Ιουλίου 2006 — Tzirani κατά Επιτροπής (Υπάλληλοι — Προαγωγή — Αίτηση για την κατάληψη θέσεως Α 2 — Απόρριψη της υποψηφιότητας — Έλλειψη αιτιολογίας — Πρόδηλη πλάνη εκτιμήσεως — Παράβαση των κανόνων περί διορισμού υπαλλήλων στους βαθμούς Α 1 και Α 2)

2.9.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 212/28
            
         Απόφαση του Πρωτοδικείου της 4ης Ιουλίου 2006 — Tzirani κατά Επιτροπής
   (Υπόθεση T-88/04) (1)
   
   (Υπάλληλοι - Προαγωγή - Αίτηση για την κατάληψη θέσεως Α 2 - Απόρριψη της υποψηφιότητας - Έλλειψη αιτιολογίας - Πρόδηλη πλάνη εκτιμήσεως - Παράβαση των κανόνων περί διορισμού υπαλλήλων στους βαθμούς Α 1 και Α 2)
   (2006/C 212/50)
   Γλώσσα διαδικασίας: η γαλλική
   Διάδικοι
   
      Προσφεύγουσα: Marie Tzirani (Βρυξέλλες, Βέλγιο) (εκπρόσωπος: É. Boigelot, δικηγόρος)
   
      Καθής: Επιτροπή των Ευρωπαϊκών Κοινοτήτων (εκπρόσωποι: G. Berscheid και V. Joris, επικουρούμενοι από τον B. Wägenbaur, δικηγόρο)
   Αντικείμενο της υποθέσεως
   Αίτηση για την ακύρωση της αποφάσεως της Επιτροπής, της 23ης Μαΐου 2003, με την οποία απορρίφθηκε η υποψηφιότητα της προσφεύγουσας για τη θέση Α2 του Διευθυντή στη Διεύθυνση «Κοινωνική πολιτική, προσωπικό Λουξεμβούργου, υγεία, υγιεινή» της Γενικής Διευθύνσεως «Προσωπικό και Διοίκηση» της Επιτροπής, αίτηση για την ακύρωση της αποφάσεως της Επιτροπής, της 21ης Μαΐου 2003, να διορίσει την D.S. στη θέση αυτή και, εφόσον είναι αναγκαίο, αίτηση για την ακύρωση της σιωπηρής αποφάσεως περί απορρίψεως της ενστάσεως της προσφεύγουσας κατά των ως άνω αποφάσεων.
   Διατακτικό της αποφάσεως
   Το Πρωτοδικείο αποφασίζει:
   
               1.
            
            
               Ακυρώνει την απόφαση της Επιτροπής να διορίσει την D.S στη θέση που αφορούσε η προκήρυξη COM/063/03, καθώς και την απόφαση περί απορρίψεως της υποψηφιότητας της προσφεύγουσας για την εν λόγω θέση.
            
         
               2.
            
            
               Απορρίπτει την προσφυγή κατά τα λοιπά.
            
         
               3.
            
            
               Καταδικάζει την καθής στα δικαστικά έξοδα.
            
         
      (1)  EE C 106 της 30.4.2004.